En middelsstor (9,5 - 14,5 millimeter), lang og slank, brunlig smeller. Det er nokså stor forskjell mellom kjønnene, hannen har lange, hårkledte antenner, store fasettøyne, smalere og mer firkantet pronotum, hunnen har nokså korte antenner uten påfallende hår, små fasettøyne, bredere og mer rundet pronotum. Oversiden er fint hårete. Pronotum er lengre enn bredt, med to par groper. Dekkvingene er smale, med et bredt, skittenhvitt tverrbånd nær spissen.